ભારતમાં વેકેશનના દિવસો જતાં વાર ન લાગે. સગા-વહાલાં, મિત્રો, પ્રસંગો અને થોડી ખરીદી પૂરી કરો એટલામાં તો પરત જવાનો સમય થઈ જાય. વેકેશન પૂરું થતાં હું અમેરિકા પરત ફર્યો. અહીં આવ્યા પછી હું સતત એ વિચારતો હતો કે પેલા મેડમને ફોન કરવો કે નહિ ? શું ખરેખર એને મદદની જરૂર હશે ? શું તે ખરેખર ઈચ્છતી હશે કે હું તેના ઘરે જઈને તેનું કોમ્પ્યુટર રીપેર કરી આપું ? અત્યાર સુધીમાં તો કદાચ કરાવી પણ લીધું હોય ! પણ પછી મનમાં વિચાર આવ્યો કે આપણે એમાં ક્યાં કંઈ ગુમાવવા જેવું છે ? લાવ ને, ફોન તો કરવા દે !